Tähelepandav on sellevastu siin vanema Riimkroonika tõsidus üksikasjalisel lahingukirjeldusel ning eriti vas­taste lugupidaval hindamisel vahvas võitluses. Salga­mata tunnistatakse lausa eestlaste vahvust selles verises võitluses: vahvus ning julgus ja metsikus ei sobi kuidagi teineteisega. Krahv Bernhard v. d. Lippe juhitud rüütlite sõjaväge ei oleks löönud sõjaliselt organiseerumatu ning taktikas vilumatu "barbarite" hulk!